BREAKING Avion blocat la sol pe aeroportul din Cluj. Pasageră suspectată de infecție cu virusul din China ActualitateTop News by Catalin Suciu 8263

Cursa de la Varșovia spre Cluj a aterizat la ora 13:03 pe aeroportul din Cluj-Napoca, dar avionul a rămas la sol.

E vorba despre o aeronavă a companiei de zbor LOT din Polonia. O pasageră prezintă simptome ale virusului din China, iar o ambulanță a sosit la avion. Toți pasagerii sunt în avion și nu au voie să părăsească aeronava.

„Este vorba despre o aeronavă care a venit de la Varșovia, iar acolo este o persoană care vine dintr-o zonă contaminată, unde a avut contact cu persoane aflate deja în carantină. Vrem să vedem acum dacă sunt probleme. Este o echipă de la Direcția de Sănătate Publică în zonă și nici o persoană nu a coborât din aeronavă”, a declarat pentru actualdecluj.ro Tudor Lupoaie, director operațional la aeroportul Internațional Avram Iancu din Cluj.

Bilanțul morților a ajuns la 106 în China, în timp ce numărul cazurilor de infecție cu coronavirus s-a dublat în doar 24 de ore, potrivit autorităților din China, transmite BBC News. Noul coronavirus din China – în cel mai bun scenariu, epidemia va dura câteva luni și va cauza zeci de mii de îmbolnăviri – cercetători. Numărul total de cazuri confirmate de autorități a ajuns la 4.515 luni, față de 2.835 câte erau cu o zi înainte. Restricțiile de trafic au fost extinse, iar purtarea măștilor sanitare a devenit obligatorie în mai multe orașe.

UPDATE:

Știre în curs de actualizare

2 comentarii

Scrie un comentariu

Catalin Suciu Este reporter pentru site-ul actualdecluj.ro, din aprilie 2014. Anterior a lucrat la cotidianul Ziua de Cluj din august 2011. A mai lucrat la cotidianul Monitorul de Cluj între octombrie 2006 și mai 2010, şi la agenţia de presă NewsIn în perioada martie 2007 – februarie 2009. Este absolvent al Facultății de Jurnalism din cadrul Universităţii „Babeș- Bolyai”.